Projektas

Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2002 M. LIEPOS 17 D. NUTARIMO NR. 1159 „DĖL ATLYGINIMO (RAŠTINĖS RINKLIAVOS) UŽ CENTRINĖS HIPOTEKOS ĮSTAIGOS TEIKIAMAS PASLAUGAS“ PAKEITIMO

2014 m. d. Nr.

Vilnius

Lietuvos Respublikos Vyriausybė n u t a r i a:

1. Pakeisti atlyginimo (raštinės rinkliavos) už Centrinės hipotekos įstaigos teikiamas paslaugas dydžius, patvirtintus Lietuvos Respublikos Vyriausybės 2002 m. liepos 17 d. nutarimu Nr. 1159 „Dėl atlyginimo (raštinės rinkliavos) už Centrinės hipotekos įstaigos teikiamas paslaugas“, ir išdėstyti juos nauja redakcija (pridedama).

2. Nustatyti, kad šis nutarimas įsigalioja 2015 m. sausio 1 d.

Ministras Pirmininkas

Teisingumo ministras

PATVIRTINTA

Lietuvos Respublikos Vyriausybės
2002 m. liepos 17 d. nutarimu Nr. 1159

(Lietuvos Respublikos Vyriausybės
2014 m. d. nutarimo Nr.
redakcija)

ATLYGINIMO (RAŠTINĖS RINKLIAVOS) UŽ CENTRINĖS HIPOTEKOS ĮSTAIGOS TEIKIAMAS PASLAUGAS DYDŽIŲ SĄRAŠAS

I SKYRIUS

ATLYGINIMO (RAŠTINĖS RINKLIAVOS) UŽ HIPOTEKOS (ĮKEITIMO) REGISTRAVIMĄ LIETUVOS RESPUBLIKOS HIPOTEKOS REGISTRE IR ŠIO REGISTRO DUOMENŲ NAUDOJIMĄ DYDŽIAI

1. Hipotekos (įkeitimo) įregistravimas – 31,28 euro.

Jaunai šeimai, kurios sąvoka įtvirtinta Lietuvos Respublikos įstatymuose, registruojant hipoteką pirmam būstui, atlyginimas už hipotekos įregistravimą – 15,64 euro.

Kai tai pačiai prievolei apsaugoti registruojama papildoma hipoteka (įkeitimas), už kiekvieną paskesnį hipotekos (įkeitimo) sandorio įregistravimą imamas 28,96 euro atlyginimas (raštinės rinkliava).

2. Hipotekos (įkeitimo) sandorio pakeitimo įregistravimas – 8,98 euro.

3. Hipotekos (įkeitimo) sandorio išregistravimas – 2,90 euro.

4. Lietuvos Respublikos hipotekos registro steigimo įstatymo nustatyta tvarka įrašytų į Lietuvos Respublikos hipotekos registro (toliau – Hipotekos registras) laikinąją du omenų bazę duomenų apie įkeitimo sutartis pakeitimas:

4.1. pakeitus įkeitimo sutartį – 28,96 euro;

4.2. pasikeitus įkeitimo sandorio šalims (kai perleistas įkeitimu apsaugotas reikalavimas, perkelta kitam asmeniui skola, perleistas įkeistas turtas ir panašiai), taip pat pasikeitus kitiems įkeitimo sandorio šalių ir įkeisto turto duomenims – 14,48 euro.

5. Duomenys apie įkeitimo sutartis, sudarytas iki 1998 m. balandžio 1 d., išbraukiami iš Hipotekos registro laikinosios duomenų bazės neatlygintinai.

6. Pažymėjimo apie hipotekos (įkeitimo) sandorio įregistravimą išdavimas – 4,34 euro.

7. Hipotekos (įkeitimo) lakšto dublikato išdavimas – 7,24 euro.

8. Įspėjimo skolininkui įteikimas Lietuvos Respublikos civilinio kodekso 4.219 straipsnyje nustatyta tvarka – 2,90 euro.

9. Hipotekos registro išsami informacija, duomenų paiešką atlikus pagal hipotekos (įkeitimo) identifikavimo kodą registre (atlyginimo už Hipotekos registro duomenų vienetą dydis),– 4,63 euro.

10. Hipotekos registro išsami informacija, duomenų paiešką atlikus pagal įkeitimo objekto savininko ir (ar) skolininko identifikavimo kodą arba pagal įkeitimo objekto identifikavimo kodą (jeigu įkeitimo objektas registruojamas turto registre), – 9,27 euro.

11. Hipotekos registro dokumentų santrauka – 2,60 euro.

12. Metinis abonentinis mokestis, perkant Hipotekos registro duomenų bazės išrašą, – 18 200,88 euro.

II SKYRIUS

Atlyginimo už Turto arešto aktų registro duomenų naudojimą dydžiai

13. Pažymėjimo apie turto arešto akto įregistravimą išdavimas – 4,34 euro.

14. Turto arešto aktų registro išsami informacija, duomenų paiešką atlikus pagal turto arešto akto identifikavimo numerį (atlyginimo už Turto arešto aktų registro duomenų vienetą dydis), – 4,63 euro.

15. Turto arešto aktų registro išsami informacija, duomenų paiešką atlikus pagal fizinio (juridinio) asmens identifikavimo kodą arba pagal turto objekto identifikavimo kodą (jeigu turto objektas registruojamas turto registre), – 9,27 euro.

16. Turto arešto aktų registro dokumentų santrauka – 1,74 euro.

17. Turto arešto aktų registro išsami informacija, integruojant į ją Hipotekos registro dokumentų santrauką, paiešką atlikus pagal fizinio (juridinio) asmens identifikavimo kodą arba pagal turto objekto identifikavimo kodą (jeigu turto objektas registruojamas turto registre), – 11,00 eurų.

18. Turto arešto aktų registro dokumentų santrauka, integruojant į ją Hipotekos registro dokumentų santrauką, – 3,77 euro.

19. Turto arešto aktų registro trumpa žinutė, integruojant į ją Hipotekos registro trumpą žinutę, – 1,01 euro.

20. Metinis abonentinis mokestis, perkant Turto arešto aktų registro duomenų bazės išrašą, – 47 976,71 euro.

III SKYRIUS

Atlyginimo už Testamentų registro duomenų naudojimą dydžiai

21. Testamentų registro išrašas (atlyginimo už Testamentų registro duomenų vienetą dydis) – 2,32 euro.

IV SKYRIUS

Atlyginimo už vedybų SUTARTIES, sugyventinių SUTARTIES, TURTO PADALIJIMO sutarTIES registravimą VEDYBŲ SUTARČIŲ REGISTRE IR ŠIO registro duomenų naudojimą dydžiai

22. Vedybų sutarties, sugyventinių sutarties, turto padalijimo sutarties įregistravimas – 7,24 euro.

23. Vedybų sutarties, sugyventinių sutarties, turto padalijimo sutarties pakeitimo duomenų įrašymas – 4,34 euro.

24. Vedybų sutarčių registro išsami informacija (atlyginimo už Vedybų sutarčių registro duomenų vienetą dydis) – 4,34 euro.

25. Vedybų sutarčių registro dokumentų santrauka – 2,32 euro.

26. Vedybų sutarčių registro trumpa informacija – 0,87 euro.

27. Metinis abonentinis mokestis, perkant Vedybų sutarčių registro duomenų bazės išrašą, – 5939,82 euro.

V SKYRIUS

Atlyginimo už sutarčių registravimą SUTARČIŲ REGISTRE ir ŠIO registro duomenų naudojimą dydžiai

28. Lizingo, pirkimo–pardavimo išsimokėtinai, pirkimo–pardavimo su atpirkimo teise sutarties įregistravimas – 1,45 euro.

29. Lizingo, pirkimo–pardavimo išsimokėtinai, pirkimo–pardavimo su atpirkimo teise sutarties pakeitimo duomenų įrašymas – 1,45 euro.

30. Prašymo neišregistruoti sutarties automatiškai įregistravimas – 1,45 euro.

31. Pranešimo apie pageidavimą pasinaudoti atpirkimo teise ar pageidavimo pasinaudoti atpirkimo teise atšaukimą įregistravimas – 1,45 euro.

32. Sutarčių registro išsami informacija, duomenų paiešką atlikus pagal pirkimo–pardavimo išsimokėtinai, pirkimo–pardavimo su atpirkimo teise ar lizingo sutarties, kurių dalykas yra neregistruojami daiktai, įsigyti verslui ir paslaugoms, identifikavimo kodą (atlyginimo už Sutarčių registro duomenų vienetą dydis), – 2,32 euro.

33. Sutarčių registro išsami informacija, duomenų paiešką atlikus pagal lizingo gavėjo arba pirkėjo asmens kodą (jeigu asmuo neregistruotas Lietuvos Respublikoje fizinius asmenis registruojančiame valstybės registre, – pagal asmens gimimo datą, vardą ir pavardę; juridinio asmens kodą arba registravimo numerį, užsienio valstybę, kurioje įregistruotas juridinis asmuo, jeigu juridinis asmuo registruotas ne Lietuvos Respublikoje, pavadinimą, buveinę), – 4,34 euro.

34. Sutarčių registro dokumentų santrauka – 1,45 euro.

35. Metinis abonentinis mokestis, perkant Sutarčių registro duomenų bazės išrašą, – 356,52 euro.

VI SKYRIUS

atlyginimo už NOTARINE TVARKA PATVIRTINTŲ Įgaliojimų REGISTRAVIMĄ NOTARINE TVARKA PATVIRTINTŲ ĮGALIOJIMŲ REGISTRE IR ŠIO registro duomenų naudojimą dydžiai

36. Notarine tvarka patvirtinto įgaliojimo įregistravimas (įgaliojimo pakeitimo duomenų įrašymas) – 1,74 euro.

37. Notarine tvarka patvirtintų įgaliojimų registro išsami informacija (atlyginimo už Notarine tvarka patvirtintų įgaliojimų registro duomenų vienetą dydis) – 1,44 euro.

38. Notarine tvarka patvirtintų įgaliojimų registro išsami informacija su įgaliojimo turiniu –2,31 euro.

39. Notarine tvarka patvirtintų įgaliojimų registro dokumentų santrauka – 0,87 euro.

40. Metinis abonentinis mokestis, perkant Notarine tvarka patvirtintų įgaliojimų registro duomenų bazės išrašą, – 4 989,57 euro.

VII SKYRIUS

Atlyginimo už neveiksnių IR RIBOTAI VEIKSNIŲ asmenų registro duomenų naudojimą dydžiai

41. Neveiksnių ir ribotai veiksnių asmenų registro išsami informacija (atlyginimo už Neveiksnių ir ribotai veiksnių asmenų registro duomenų vienetą dydis) – 1,74 euro.

42. Neveiksnių ir ribotai veiksnių asmenų registro išsami informacija su teismo sprendimo (nutarties) turiniu – 3,48 euro.

43. Neveiksnių ir ribotai veiksnių asmenų registro duomenų santrauka – 0,87 euro.

44. Metinis abonentinis mokestis, perkant Neveiksnių ir ribotai veiksnių asmenų registro duomenų bazės išrašą, – 2 376,04 euro.

VIII SKYRIUS

ATLYGINIMO UŽ UŽSAKOMUOSIUS REGISTRŲ DUOMENŲ rinkinius IR DUOMENŲ PERDAVIMą DUOMENŲ GAVĖJAMS, TURINTIEMS TEISĘ DUOMENIS GAUTI NEATLYGINTINAI, DYDŽIAI

45. Užsakomųjų registrų duomenų rinkinių atlyginimo dydis apskaičiuojamas atsižvelgiant į atlyginimo už registro duomenų vienetą dydį ir pridedant duomenų nešėjo, pristatymo registro duomenų gavėjui ir kitas papildomas išlaidas. Duomenų vienetu laikomas visas registro objekto duomenų rinkinys, pateikiamas atitinkamo registro išsamioje informacijoje. Atlyginimas už užsakomuosius registrų duomenų rinkinius nustatomas atsižvelgiant į rinkinyje pateikiamų duomenų kiekį (skaičiuojama kaip duomenų vieneto procentinė dalis).

46. Atlyginimo dydis antstoliams už prisijungimą prie Centrinės hipotekos įstaigos tvarkomų registrų duomenų bazių naudojant registrų duomenų platinimo sistemą – 28,96 euro mėnesinis mokestis.

47. Atlyginimo dydis notarams už prisijungimą prie Testamentų registro duomenų bazės naudojant registro duomenų platinimo sistemą – 10,14 euro mėnesinis mokestis.

48. Pranešimas apie duomenų įregistravimą Centrinės hipotekos įstaigos tvarkomame registre trumpąja tekstine žinute (SMS) – 0,29 euro.

49. Atlyginimas už Centrinėje hipotekos įstaigoje esančių dokumentų kopijų parengimą – 0,29 euro už vieną lapą.

__________________